Ζεστές, αφράτες κρέπες με σύκα, μέλι και κουκουνάρι
Λαχταριστές κρέπες, ιδανικό σνακ για όλες τις όλες της ημέρας.
1 δόση κρέπες (δείτε τη συνταγή παραπάνω), 3 ασπράδια αυγών , 50 γρ. ζάχαρη, σύκα, κουκουνάρια, μέλι
Ξεκινάμε φτιάχνοντας τον χυλό για τις κρέπες σύμφωνα με τη βασική συνταγή και τον αφήνουμε 15 λεπτά να ξεκουραστεί, εκτός ψυγείου.Χτυπάμε στον κάδο του μίξερ τα ασπράδια με τη ζάχαρη σε σφιχτή μαρέγκα. Ενσωματώνουμε τη μαρέγκα στον χυλό, ανακατεύοντας απαλά.Βουτυρώνουμε ένα αντικολλητικό τηγάνι διαμέτρου 18-20 εκ. και το τοποθετούμε σε χαμηλή φωτιά έως ότου κάψει αρκετά.Με μια κουτάλα της σούπας παίρνουμε μία δόση από τον χυλό και τον αδειάζουμε στο κέντρο του τηγανιού. Με γρήγορες κινήσεις του τηγανιού απλώνουμε το μείγμα παντού. Σκεπάζουμε με ένα καπάκι ώστε να ψηθεί και η επιφάνεια από τους εγκλωβισμένους ατμούς και αφήνουμε για περίπου 2 λεπτά ή μέχρι να ψηθεί η κρέπα και να ξεκολλάει από το τηγάνι.Τη βγάζουμε σε ένα πιάτο και ιδανικά τη σερβίρουμε αμέσως, ζεστή, γαρνίροντας με φρέσκα σύκα, κουκουνάρια και μέλι. Αλλιώς, φτιάχνουμε όλες τις κρέπες και τις διατηρούμε σκεπασμένες, για να μην κρυώσουν, μέχρι να τις σερβίρουμε.
Αλεύρι (ζύμες),Σύκο